Részletes tantárgyprogram

Óbudai Egyetem
Kandó Kálmán Villamosmérnöki Kar	Mikroelektronikai és Technológia Intézet
	
Tantárgy neve és kódja: Analóg és digitális áramkörök I.          KMEAD11TNB                  Kreditérték: 4
		                 KMEAD14TNC
nappali tagozat	2010/11 tanév II. félév	
Szakok melyeken a tárgyat oktatják: Mechatronikai mérnök szak
	
Tantárgyfelelős oktató:	Dr. Turmezei Péter PhD.
	Oktatók:	Dr. Lovassy Rita PhD.
	
Előtanulmányi feltételek:
(kóddal)	KMEEA13TNC 	
Heti óraszámok:	Előadás: 1	Tantermi gyak.: 0	Laborgyakorlat: 2	Konzultáció: 	
Számonkérés módja (s,v,f):	é
	
A tananyag	
Oktatási cél:
Analóg áramkörök felépítésének, működésének megismertetése, összetettebb elektronikai egységek      (mint pl. műveleti erősítők, szűrők, A/D és D/A konverterek, rezgéskeltők stb.) felépítésének, működésének, tulajdonságaik számításának bemutatása. A tantárgy jártasságot ad az elektronikai alkatrészek paramétereinek kezelésében, az ezen alkatrészekből felépített áramkörök, valamint összetettebb egységek elektromos tulajdonságai számításának módjában, (erősítés, frekvenciamenet, impedanciák, sebesség, zaj stb.) tervezésük alapvető kérdéseiben. Impulzustechnikai alapáramkörök, hangolt körös analóg áramkörök megismerése.
A tárgy oktatója kb. 25%-ban eltérhet a részletes tematikától.	
Tematika: 
Analóg áramkör fogalma. Lineáris és nemlineáris torzítás fogalma. Zajok, termikus, sörét-, árameloszlási, 1/f zaj. Érzékenységek és toleranciák. Aluláteresztő-, felüláteresztő-, sávszűrők. Az integrált műveleti erősítő tipikus felépítés. AC-DC átalakítók. Nemlineáris elektronikus áramkörök. 	
Témakör:	Óraszám:	
1. Többfokozatú erősítők.
Többfokozatú erősítők csatolási módjai, visszacsatolatlan erősítők. Többfokozatú visszacsatolt erősítők. 	2	
2. Közvetlencsatolt erősítők 
Lineáris erősítők. Visszacsatolt erősítők.	2	
3. Lineáris műveleti áramkörök
Összegző áramkörök, integrátorkapcsolások, differenciáló áramkör.	2	
4. Szelektív erősítők
Szűrők specifikálása. Szűrők realizálása. 	2	
5. Végerősítő fokozatok
A végerősítők jellemző paraméterei, ellenütemű végerősítők, védőáramkörök. Műveleti erősítők felépítése.	2	
6. AC-DC átalakítók 
Az analóg-digitális átalakítás. Közvetlen, közvetett digitális-analóg átalakítók. 	2	
7. Nemlineáris elektronikus áramkörök
Exponenciális és logaritmikus erősítők. Törtvonalas karakterisztikájú áramkörök. 	1	
Laboratóriumi gyakorlatok témaköre:		
1. Megbeszélés, csoportbontás, mérés-, műszerismertetés.	4	
2. R-L-C négypólusok mérése.	4	
3. Impulzustechnikai áramkörök vizsgálata.	4	
4. Hangolt körös analóg áramkörök vizsgálata.	4	
5. Tranzisztoros áramgenerátorok és FET- erősítők vizsgálata.	4	
6. Szimmetrikus erősítők mérése.	4	
7. Műveleti erősítők lineáris alkalmazásai.	4	
Félévközi követelmények:
Az előadások látogatása kötelező. Az előadásokon a hiányzás nem haladhatja meg a TVSZ-ben megengedett mértéket.
Az évközi jegy megállapítása az előadás anyagából írt ZH-k eredménye és valamennyi laborgyakorlat szorgalmi időben való eredményes teljesítése alapján történik.
Az előadás anyagából írt ZH két részből áll:
	elméleti ismeretanyag
	feladatmegoldás.
A két dolgozat megírása 8. és a 13. héten.	
A pótlás módja: Pótlás a 14. héten azok számára, akik a fenti időpontban dolgozatot nem írták meg, vagy nem szerezték meg az elégséges jegyhez szükséges pontszámot.
Azok számára, akiknek hiányzása meghaladta a TVSZ-ben megengedett mértéket a pótlás nem engedélyezett.
Esetlegesen elmaradt vagy hibás mérést - a laborvezető engedélyével - egy másik csoport foglalkozásán lehet pótolni, ill. a szorgalmi időszakban kijelölt pótmérés alkalmával.  	
Irodalom:	
Kötelező: 
1. Molnár Ferenc: Elektronikus áramkörök I/B 49 200/I. B.
2. Dr. Bársony András – Csopaki Katalin – Molnár Ferenc: Elektronikus áramkörök II/B. KKVMF 1045 	
Ajánlott: 
Dr. Hainzmann János – Dr. Varga Sándor – Dr. Zoltai József: Elektronikus áramkörök.
Nemzeti tankönyvkiadó Bp. 2000	
Egyéb segédletek: 
A tárgy oktatásához felhasználhatóak az egyéni tanulást támogató és folyamatosan készülő oktatási anyagok is (önálló tanulást szolgáló könyvek, elektronikus tananyagok).